Ako si osladiť deň v tomto ešte stále chladnom počasí? Sladkou vanilčičkou 😀 Neviem ako u vás, ale v mraze moje ruky kričia po kréme na ruky. A z nejakého dôvodu v práci ešte viac, tam mám ruky aj po umytí vodou suché. Tak ma na stolíku vždy čaká tento lahodný vanilkový krém s úžasným zložením a chutnou vôňou. Ak hľadáte prírodný krém na ruky, ktorý sa dobre vpije, ruky sú po ňom jemné, krásne vonia a ruky neostanú mastné, toto je ON. Vášho srdca šampión 😉
To, že som na 100% Pure trošku závislá asi nie je žiadna novinka. Ich zloženie nemá konkurenciu. Jediné, čo ma trochu krotí v nakupovaní sú vyššie ceny. Ich mangostanový telový krém ma dostal tak, že som si kúpila aj druhé balenie a ešte jedno v mandľovej verzii, mňam! Posledné mesiace mi robil radosť aj ich vanilkový prírodný krém na ruky, ktorý spĺňa všetky moje požiadavky 🙂
Asi prvou zaujímavosťou je farba krému, ktorá nie je tradične biela, ale je svetlo hnedá. Najskôr som sa začudovala, či som nedostala omylom nejaký BB krém 😀 No jeho farby sa vôbec nemusíte báť, ruky vám vôbec nezafarbí 😉 Konzistencia je pekne krémová, až to v spojení s farbou láka vytvoriť na ruke vždy niečo takéto 😀
Mňam zloženie: kakaové maslo, avokádové maslo, bambucké maslo, bio arganový olej, bio šípkový olej, bio šťava z aloe vera, candelilla vosk, vitamín E, extrakty z acai, resveratrolu, bio listu zeleného čaju, mangostanu, goji, maqui, čiernej bazy a hrozna, extrakt z kvetu zimolezu, kvetu zimolezu japonského, listu rozmarínu, listu oregana, kvetu/listu tymiána, vodilky kanadskej, etylalkohol, vanilka pravá.
Výživné maslá, oleje a extrakty plné antioxidantov 🙂 Kakaové maslo mám veľmi rada, vyživuje, zvláčňuje a vonia ako biela čokoláda. Bambucké maslo je klasika, vďaka nemu je pokožka pružnejšia a viac vyživená. Bio arganový olej je výborný proti starnutiu pokožky – väčšinou na starnutie myslíme skôr pri tvári, ale práve podľa rúk sa tiež dá odhadnúť vek. Šípkový olej taktiež pôsobí proti starnutiu a navyše môže pomôcť zmierniť nechcené pigmentové škvrnky a jemné jazvičky. Aloe vera pokožku chladí a upokojuje. Resveratrol – opäť zložka proti starnutiu pokožky. Začínam rozmýšľať, či som tento krém nemala používať radšej na tvár 😀 A vanilka? Tá okrem toho, že dodáva krému peknú vôňu pôsobí tiež antidepresívne – čo je v tomto nič moc počasí celkom vítaný účinok 🙂
Tento prírodný krém na ruky má veľmi príjemnú konzistenciu, ľahko sa rozotiera, rýchlo sa vpije a nemám po ňom mastné ruky. Ruky ostanú len pekne hebučké 🙂 Takže odporúčam všetkými desiatimi. Nabudúce by som si ho ale kúpila v inej vôni, napríklad kokos, alebo mandľa 🙂 Jediné, čo ma hnevá, že ho nemajú v mojej obľúbenej mangostanovej vôni, nechápem prečo 🙁
Vanilkový prírodný krém na ruky stojí cca 11€/59ml.
Ďalšie recenzie na produkty od 100% Pure: